એડવેન્ચર એક્ટીવીટીના ચાહકો માટે પણ અનેક આકર્ષણો છે. જો કૈક નવો અનુભવ મેળવવો હોય તો ચોક્કસ રણોત્સવમાં જવું જોઈએ. રણોત્સવમાં કચ્છી કળાને દર્શાવતા ભૂંગાઓમાં રાત્રી રોકાણનો લાભ લેવા જેવો છે. આ ઉપરાંત કચ્છનાં સંગીત, માટીકામ, ભરતકામનું પણ અનેરું આકર્ષણ છે. રણોત્સવમાં દરરોજ સાંજે સંગીત તથા નૃત્યનાં ખુબ જ સરસ રંગારંગ કાર્યક્રમોનું પણ આયોજન થાય છે અને તેમાં દેશભરમાંથી કલાકારોને આમંત્રિત કરવામાં આવે છે.